Halvårsregnskab 2014 
Sagsfremstilling 
155.     Halvårsregnskab 2014 - Åbent 
  
  
SAGENS INDHOLD 
Lov nr. 156 af 26. februar 2011 om ændring af lov om kommunernes styrelse indebærer, at kommunerne skal 
aflægge halvårsregnskab. 
  
Loven fastlægger, at halvårsregnskabet skal aflægges af Økonomiudvalget til Byrådet, der skal godkende 
halvårsregnskabet. Det er endvidere et krav, at halvårsregnskabet skal behandles af Økonomiudvalget samt Byrådet 
senest på det første møde i september måned. I praksis betyder det, at halvårsregnskabet senest skal behandles på
samme møde som førstebehandlingen af budgettet som et punkt inden førstebehandlingen. Halvårsregnskabet skal 
ikke behandles i fagudvalgene. 
  
Halvårsregnskabet skal indeholde to oversigter - en regnskabsopgørelse og en regnskabsoversigt. Udformningen af 
regnskabsopgørelsen sker efter en obligatorisk oversigt, der ikke kan sammenlignes med de økonomioversigter, 
som [adresse] anvender. Den væsentligste forskel er, at den obligatoriske regnskabsopgørelse ikke viser 
den samlede effekt på kassebeholdningen, idet finansforskydninger og nettolånefinansiering (lånoptagelse og 
afdrag på lån) ikke er medtaget. Herudover vises jordforsyningen ikke særskilt. 
  
Regnskabsoversigten viser halvårsregnskabet udelukkende for driftsudgifterne fordelt på det bevillingsniveau, som 
er valgt i den enkelte kommune. I [adresse] har de 22 politikområder hvert sit bevillingsniveau. I 
regnskabsoversigten vises de afgivne tillægsbevillinger. I regnskabsoversigten skelnes der ikke mellem 
serviceudgifter og overførselsindkomster. 
  
Såvel regnskabsopgørelsen som regnskabsoversigten afviger således væsentligt fra de opgørelser, der anvendes i 
Favrskov Kommune til at give overblik over den økonomiske situation. 
  
VURDERING 
1. budgetopfølgning 2014 viste et forventet mindreforbrug på serviceudgifterne på ca. 1,3 mio. kr. i forhold til det 
oprindelige budget. I forbindelse med 2. budgetopfølgning 2014 er denne forventning revurderet, så der nu forventes 
et mindreforbrug på serviceudgifterne på ca. 3 mio. kr. i forhold til det oprindelige budget. 2. budgetopfølgning 2014 
behandles på de ordinære politiske møder i september måned. 
  
 
Byråd 
9. september 2014 
Sagsnr. 710-2014-
133 
Dok.nr. 710-2014-
201936 
Sagsbehandler 
DPSVE 
  
Tidl. politisk behandling 
  
Forventet sagsgang 
ØK, BY 
Lovgrundlag 
Lov om kommunernes styrelse 
Som det fremgår af regnskabsopgørelsen og regnskabsoversigten, udgør det forventede årsresultat på driften 2.417
mio. kr., hvor det oprindelige budget udgjorde 2.451 mio. kr. Der forventes således nettomindreudgifter på driften på 
34 mio. kr. 
  
Der forventes mindreudgifter til anlægsprojekter (inkl. jordforsyning) på 22 mio. kr. Det forventede årsresultat inkl. 
anlæg er således mindreudgifter på 56 mio. kr. 
  
Det forventede årsresultat efter opgørelsesmetoden i regnskabsopgørelsen er for så vidt angår driftsudgifter og 
finansieringsposter udarbejdet på baggrund af 2. budgetopfølgning 2014, der fremlægges til politisk behandling i 
september måned. 
  
ØKONOMISKE KONSEKVENSER 
For en detaljeret beskrivelse og vurdering af den økonomiske status i [adresse] henvises til 1. og 2. 
budgetopfølgning 2014. 
  
INDSTILLING 
Direktøren for Job og Økonomi indstiller til Byrådet: 
  
1. At halvårsregnskab 2014 godkendes.  
  
BESLUTNING 
  
Økonomiudvalget, 4. september 2014: 
Fraværende: Nils Thygesen 
  
Indstilles godkendt. 
  
Bilag 
  
  
  
  
Byråd, 9. september 2014: 
Fraværende: Freddy Søndergaard 
  
Godkendt. 
Halvårsregnskab 2014 - regnskabsopgørelse 
710-2014-186857 
Halvårsregnskab 2014 - regnskabsoversigt 
710-2014-186853 
